‘এপ্রিল ফুল’স ডে’ নিয়ে জামার্নিদের ধারণা আবার ভিন্ন। তাদের মতে, ১৫৩০ সালের পহেলা এপ্রিল জার্মানির অগসবার্গে তৎকালীন আইনসভা সদস্যদের মধ্যে অর্থনৈতিক বিষয়ে একটি আলোচনা সভার আয়োজন করা হয়েছিল। তবে সময় সংকুলানের অভাবে ঐ সভাটি অনুষ্ঠিত হবার ব্যাপারে সন্দেহ দেখা যায়। সভা দেখতে আসা অসংখ্য দর্শক সভা অনুষ্ঠানের ব্যাপারে পারস্পরিক বাজিতে জড়িয়ে পড়েন। সভাটি হয়নি। ফলে যারা সভা অনুষ্ঠানের পক্ষে বাজি ধরেছিল তারা হেরে গিয়ে অন্য সবার ঠাট্টা-তামাশার পাত্র হয়ে পড়েন। তবে পহেলা এপ্রিলে মানুষকে বোকা বানানোর প্রথাটি আসে ১৫৩৯ সালে ফ্লেমিশ (জার্মানিদের একটি উপজাতি যারা বেলজিয়ামের নাগরিক এবং ডাচ ভাষায় কথা বলে; এরা মূলত ‘বেলজিয়ান ডাচ’) কবি ‘এডুয়ার্ড ডে ডেনে’ একটি হাস্য রসাত্মক কবিতা থেকে। কবিতাটির ইংরেজি নাম ছিল ‘রিফ্রেইন অন এরান্ড-ডে, হুইচ হু দ্য ফারস্ট অভ এপ্রিল’ অর্থাৎ, এপ্রিলের প্রথম দিনে অপ্রাপ্তি। কবিতাটির কাহিনীতে একজন ভদ্রলোক পহেলা এপ্রিলে তাঁর চাকরকে বোকা বানিয়েছিল। এভাবেই নাকি জার্মানিতে ‘এপ্রিল ফুল’স ডে’র প্রথা প্রচলিত হয়েছিল। অন্যদিকে, জামার্নির সীমান্তবর্তীদেশ নেদারল্যান্ডের অধিবাসী ডাচদের কাছে পহেলা এপ্রিলের গুরুত্ব ভিন্ন। ১৫৭২ সালের এই দিনে তারা লর্ড আলভা নামক সেনার নেতৃত্বে স্প্যানিশ সৈন্যদের কাছ থেকে ‘ডান ব্রিয়েল’ নামে একটি শহর দখল করে নেয়।শহরটি দখলের ঘটনা পরম্পরায় নেদারল্যান্ডস স্প্যানিশদের থেকে স্বাধীনতা লাভ করে বলে ডাচরা মনে করে। তাই এই দিনটি তাদের কাছে সৌভাগ্যের দিন বলে গণ্য।